Semenya kan nie aan wêreldkampioenskap deelneem nieCaster Semenya Caster Semenya sal nie volgende maand aan IAAF se wêreldkampioenskap deelneem nie. Sy het Saterdag nie die kwalifiserende tyd behaal in België nie. Semenya het die vroue 800m-wedren by die Flanders Cup-byeenkoms in Ninove gewen met ‘n tyd van 2:01.86. Dit is egter 0.36 sekondes buite die B-standaard kwalifiserende tyd. Sanne Verstegen van Nederland het tweede geëindig met ‘n tyd van 2:02.09. Dit was Semenya se eerste kompeterende wedren sedert verlede jaar se Olimpiese Spele in Londen. Sy moes intussen van ‘n langtermyn knieprobleem herstel. Sy het omvattende rehabilitasie ondergaan om ‘n wanbalans in haar beensterkte te herstel weens operasies wat sy as ‘n kind ondergaan het.